Zuma kritiseer Veiligheidsraad as ‘ondemokraties’ – praag.co.za — 20 jaar jonk!
Zuma kritiseer Veiligheidsraad as ‘ondemokraties’
President Jacob Zuma het die Verenigde Nasies se Veiligheidsraad as ‘oud‘ en ‘ondemokraties‘ bestempel voor ‘n beraad van wêreldleiers in New York.
Die Business Day het Zuma aangehaal waar hy sê die huidige Veiligheidsraad is “uitgedien“.
Ontwikkelende lande het ‘n oproep vir die hervorming van die Veiligheidsraad gedoen. Sedert die Tweede Wêreldoorlog is vetoreg oor wesenlike besluite tot vyf permanente lede beperk, naamlik die Verenigde State van Amerika, Brittanje, Frankryk, Rusland en China.
“Jy het ‘n situasie waar diegene wat oor vetoreg beskik meer oor oorlog as vrede praat,” het Zuma gesê aan Suid-Afrikaanse joernaliste by die aanvang van die byeenkoms van die VN se Algemene Vergadering hierdie week.
“Jy het ‘n minderheid wat die laaste sê het en ongelukkig nie meer help nie. Dit is eintlik besig om deel van die probleem te word,” het hy gesê, en die Raad se optrede oor die konflikte in Irak en Libië oor die afgelope tien jaar afgekeur.
“As klein lande glo ons dat die reëling onregverdig is, dit is ondemokraties, dit is nie goed nie.” Sapa/AFP
Skrywer Karin RoodtGepubliseer op 24 September 2013 Kategorieë Nuus, Suider-AfrikaSleutelwoord Brittanje, China, Frankryk, ondemokraties, Pres. Jacob Zuma, Rusland, Veiligheidsraad, Verenigde State van Amerika, vetoreg, VN
Vorige Vorige artikel: IAEA stem Arabiese resolusie oor Israel se kernwapens af
Volgende Volgende artikel: Dogter van Britse soldaat glo by Keniaanse aanval betrokke